|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 2** | **2021 елның 19 феврале** |

Түбән Кама муниципаль районы Башлыгының 2020 елда

эшчәнлеге турында хисабы хакында

Түбән Кама муниципаль районы Башлыгы А.Р. Метшинның 2020 елда эшчәнлеге турында хисабын тыңлап һәм фикер алышып, Түбән Кама муниципаль районы Советы билгеләп үткәнчә, район Башлыгы, муниципаль берәмлекнең югары вазыйфаи зат вәкаләтләрен башкарганда, «Россия Федерациясендә җирле үзидарә оештыруның гомуми принциплары турында» 131-ФЗ номерлы Россия Федерациясе законнарында һәм «Татарстан Республикасында җирле үзидарә турында» 45-ТРЗ номерлы Татарстан Республикасы законнарында, Түбән Кама муниципаль районы Уставында билгеләнгән компетенция һәм вәкаләтләр нигезендә эш итте.

2020 елда Түбән Кама муниципаль районы Башлыгы эшчәнлегенең төп юнәлешләре буларак билгеләп үтәргә кирәк:

- социаль өлкәдә халык алдында йөкләмәләрне үтәү һәм муниципаль районның алга таба социаль-икътисади үсеше буенча Түбән Кама шәһәре, Кама Аланы штп һәм авыл җирлекләре халкы алдында җаваплылыкны, аларның гамәлләрен яраштыруны һәм законлылыкны тәэмин итү өчен җирле үзидарә органнары, вазыйфаи затлар эшчәнлеген оештыру һәм координацияләү;

- район тормышы эшчәнлеге өчен кирәкле норматив-хокукый базаны булдыру һәм камилләштерү;

- җирле бюджет формалаштыру һәм үтәлешен контрольдә тотуны, район проблемаларны хәл итү өчен, Татарстан Республикасы һәм Россия Федерациясе бюджеты акчаларын һәм өстәмә инвестицияләр җәлеп итүне гамәлгә ашыру;

- халыкның тормыш дәрәҗәсен һәм муниципаль хезмәтләр күрсәтүнең сыйфатын арттыру, мәгариф, сәламәтлек саклау, мәдәният, массакүләм физик культура һәм спорт белән шөгыльләнү һәм халык тормышының башка өлкәләрендә кирәкле шартлар тудыру максатларында вәкиллекле һәм башкарма хакимиятнең үзара хезмәттәшлеген координацияләү;

- җирле үзидарә органнарының район территориясендә эш итүче федераль башкарма хакимият органнарының территориаль органнары, башка федераль органнар, Татарстан Республикасы дәүләт хакимияте органнары белән тиешле хезмәттәшлеген тәэмин итү;

- муниципальара һәм төбәкара хезмәттәшлекне үстерү;

- җирле үзидарә органнарының вазыйфаи затлары тарафыннан Совет карарларын һәм үз йөкләмәләрен үтәүне контрольдә тоту.

Депутатлар билгеләп үткәнчә, Түбән Кама муниципаль районы Башлыгы хисап чорында Түбән Кама муниципаль районының социаль-икътисади үсешенә, аның инвестицияләр җәлеп итүчәнлеге өчен шартлар тудыруга, районны алга таба үстерүне тәэмин итү буенча бурычларны хәл итү өчен төрле чыганаклардан өстәмә акча җәлеп итүгә зур өлеш керткән.

Түбән Кама муниципаль районы Башлыгының бөтен эшчәнлеге Түбән Кама муниципаль районы халкы мәнфәгатьләреннән чыгып алып барылды, халыкның сәнәгый яктан алга киткән регионга туры килә торган тормыш шартларын булдыруга төрле яклап юнәлтелде.

Бәян ителгәннәрдән чыгып, шулай ук район Башлыгының халык алдында һәм район Советы алдында хисап тотуы турындагы Түбән Кама муниципаль районы Уставы нигезләмәләрен үтәп, Түбән Кама муниципаль районы Советы

КАРАР БИРӘ:

1. Түбән Кама муниципаль районы Башлыгының 2020 елда эшчәнлеге турында хисапны игътибарга алырга.

2 Түбән Кама муниципаль районы Башкарма комитетына район Башлыгы докладында һәм хисап турында фикер алышканда чыгышларда әйтелгән тәкъдимнәрне һәм искәрмәләрне үтәү буенча чаралар планын эшләүне һәм раслауны, депутатларга хәбәр итүне йөкләргә.

3. Карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек мәсьәләләре буенча даими комиссиягә йөкләргә.

Түбән Кама муниципаль

районы Башлыгы А.Р.Метшин